
INVITAȚIE ȘI APEL DE ÎNSCRIERE
Conferința Județeană 
„BUSOLA CARIEREI – Educație, orientare și competențe pentru viitor”
20 noiembrie 2026 - Universitatea „Constantin Brâncuși” din Târgu Jiu
în cadrul proiectului „Practici transformaționale în consilierea și orientarea carierei – ConsEDU”, cod SMIS 339374,

Stimați elevi, părinți, profesori consilieri școlari, cadre didactice, specialiști în educație, reprezentanți ai mediului universitar, ai instituțiilor publice, ai organizațiilor partenere și ai mediului economic din Gorj,

	Vă invităm să participați la Conferința Județeană „BUSOLA CARIEREI – Educație, orientare și competențe pentru viitor”. 	Evenimentul își propune să reunească profesori consilieri școlari, cadre didactice, specialiști în educație, reprezentanți ai instituțiilor și organizațiilor partenere, elevi și părinți, într-un cadru de dialog, colaborare și schimb de bune practici privind consilierea și orientarea în carieră.
	Conferința promovează autocunoașterea, dezvoltarea competențelor pentru viitor, utilizarea responsabilă a tehnologiilor digitale și consolidarea parteneriatului dintre școală, familie și comunitate.
Parteneri: Universitatea „Constantin Brâncuși” Târgu-Jiu, Consiliul Județean Gorj, Primăria Municipiului Târgu-Jiu, Inspectoratul Școlar Județean Gorj.
Lista partenerilor este în curs de completare, fiind continuate demersurile de colaborare cu instituții publice, organizații și reprezentanți ai mediului economic interesați să susțină inițiativele de consiliere și orientare în carieră și dezvoltarea oportunităților educaționale și profesionale pentru tineri.

Modalități de participare:
A. PARTICIPARE ÎN AUDITORIU
Participanții pot asista la prezentările și dezbaterile conferinței, pot descoperi exemple de bune practici și pot participa la schimburile de experiență.
Termen-limită de înscriere: 15 noiembrie 2026
Formular de înscriere: LINK FORMULAR A  https://forms.gle/PHWsMvQi5e49oMDD7 

B. PARTICIPARE CU LUCRARE / EXEMPLU DE BUNĂ PRACTICĂ
	Invităm profesori consilieri școlari, cadre didactice, specialiști în educație și alți profesioniști relevanți să transmită contribuții științifice, metodice și practice, în conformitate cu Regulamentul conferinței.
	Sunt acceptate următoarele categorii de contribuții:
· Lucrări științifice / metodice;
· Exemple de bune practici;
· Prezentări PowerPoint;
· Postere educaționale / științifice;
· Prezentări rapide;
· Demonstrații de instrumente și resurse digitale.
Termen-limită pentru înscriere și transmiterea materialelor: 12 noiembrie 2026
Materialele se transmit la adresa: cjap@cjraegorj.ro, cu subiectul:
BUSOLA CARIEREI – Lucrare – Nume Prenume
Formular de înscriere: LINK FORMULAR B https://forms.gle/SFPv9MAzSzHHtVhz9 
Regulament și anexe: 
https://drive.google.com/drive/folders/1R-WB8UP8iSGmiwjbMx0EH95idg7eUz2_?usp=sharing 

C. PARTICIPARE LA ATELIERE INTERACTIVE
	În cadrul conferinței sunt propuse 4 ateliere tematice:
Atelier 1 – „Busola personală – De la autocunoaștere la decizia de carieră”
Grup-țintă: elevi din clasele a VII-a și a VIII-a.
Facilitatori: Popescu Nicoleta Claudia și Angeru Adela Elena.
Atelier 2 – „Ocupațiile viitorului – Competențe pentru o lume în schimbare”
Grup-țintă: cadre didactice.
Facilitator: Țucă Irina-Monica.
Atelier 3 – „Instrumente și metode inovative în consilierea și orientarea în carieră”
Grup-țintă: elevi din clasele a XI-a și a XII-a.
Facilitatori: Gorun Sonia-Isabela și Tulpan Claudia-Ofelia.
Atelier 4 – „Familia – partener în construirea traseului educațional și profesional”
Grup-țintă: elevi, părinți și cadre didactice.
Facilitatori: Șărămăt Isabela și Ocolișanu Liliana.
Termen-limită de înscriere la ateliere: 15 noiembrie 2026
Formular de înscriere: LINK FORMULAR C https://forms.gle/PWG7vyZ7w4237p8H9 

	Participarea la ateliere se realizează în limita locurilor disponibile și cu respectarea grupului-țintă specific fiecărei activități.
Informații organizatorice
· Data: 20 noiembrie 2026
· Locația: Universitatea „Constantin Brâncuși” din Târgu Jiu
· Program: conform agendei finale comunicate de organizatori.
· Contact: cjap@cjraegorj.ro

	Se vor acorda adeverințe/diplome de participare și, după caz, de prezentare a contribuțiilor, în condițiile stabilite și comunicate de organizatori.
Înscrierea nu garantează automat acceptarea unei lucrări sau confirmarea unui loc la atelier.
	Vă invităm să descoperim împreună noi perspective asupra educației, profesiilor și competențelor viitorului!
	
BUSOLA CARIEREI – Descoperim direcții. Construim oportunități. Alegem viitorul!
	
	Director CJRAE Gorj,
Prof. Țucă Irina - Monica
	Expert COC – ConsEDU,
Prof. consilier școlar, 
Tulpan Claudia - Ofelia



DIRECȚII TEMATICE ALE CONFERINȚEI

1. Consilierea și orientarea în carieră în școala contemporană
2. Autocunoaștere, decizie și managementul carierei
3. Ocupațiile viitorului și competențele pentru viitor
4. Inteligența artificială și transformarea pieței muncii
5. Instrumente și metode inovative de consiliere și orientare
6. Rolul familiei în alegerea traseului educațional și profesional
7. Parteneriatul școală–universitate–angajator
8. Bune practici în consilierea și orientarea în carieră
9. Vocea elevilor – așteptări, temeri și aspirații privind viitorul profesional


CJRAE Gorj invită profesorii consilieri școlari, cadrele didactice, specialiștii în educație, reprezentanții instituțiilor partenere și alți profesioniști interesați să contribuie la Conferința Județeană „BUSOLA CARIEREI – Educație, orientare și competențe pentru viitor”, prin prezentarea unor lucrări, proiecte, activități, resurse și exemple de bune practici în domeniul consilierii și orientării în carieră.

SECȚIUNI TEMATICE PROPUSE

Secțiunea I – Autocunoaștere și dezvoltare personală
Activități și instrumente destinate identificării intereselor, aptitudinilor, valorilor, competențelor și resurselor personale.
Secțiunea II – Explorarea educației și a lumii ocupațiilor
Activități privind traseele educaționale, ocupațiile, ocupațiile și oportunitățile de dezvoltare.
Secțiunea III – Managementul carierei și luarea deciziilor
Metode și instrumente pentru dezvoltarea competențelor de planificare, decizie și construire a traseului personal de carieră.
Secțiunea IV – Ocupațiile și competențele viitorului
Activități privind ocupațiile emergente, digitalizarea, inteligența artificială, economia verde și noile competențe solicitate de piața muncii.
Secțiunea V – Familie, școală și comunitate
Modele de colaborare cu părinții, instituțiile, universitățile, operatorii economici și comunitatea.
Secțiunea VI – Incluziune și echitate în orientarea în carieră
Intervenții și modele de sprijin pentru elevii aflați în situații de vulnerabilitate sau cu oportunități educaționale și profesionale reduse.
Secțiunea VII – Instrumente digitale și inteligență artificială în COC
Utilizarea responsabilă a tehnologiei pentru autocunoaștere, informare, explorarea ocupațiilor și planificarea carierei.

Lucrările și bunele practici înscrise în cadrul conferinței vor valorifica direcțiile tematice generale ale evenimentului, fiind organizate, în scopul facilitării procesului de înscriere, evaluare și prezentare, în cele 7 secțiuni tematice.

